जयपुर में एक ऐसा वाकया सामने आया जिसे जानकर आप भी चौंक जायेंगे। पुलिस के काम करने के तरीके से आप हैरान रह जाएंगे। मामला एक व्यक्ति की मौत से जुड़ा है। पूरा मामला जयपुर के महेश नगर इलाके का है। जहां नितिन आनंद नाम के व्यक्ति की मौत हो गई। परिवारवालों के मुताबिक वो शराब पीने का आदी था और साइलेंट अटैक के चलते उसकी मौत हो गई। जिसके बाद परिजन शव को लेकर मोक्ष धाम में अंतिम संस्कार करने पहुंचे। रस्में निभाने के दौरान अचानक पुलिस वहां पहुंची और शव का अंतिम संस्कार ये कहते हुए रुकवा दिया कि कंट्रोल रूम में किसी ने फोन कर जानकारी दी है कि नितिन ने जहर खाकर खुदकुशी की है। लिहाजा शव का पोस्टमार्टम कराने के बाद ही आगे कुछ होगा। परिवारवाले लिखित में ये देने को तैयार थे कि ऐसा कुछ नहीं हुआ है। जिसने फोन किया है उसे सामने लाया जाये, लेकिन पुलिस ने उनकी एक नहीं सुनी और श्मसान से शव को कब्जे में लेकर पोस्टमार्टम के लिए भिजवा दिया।